Centurion-busongeluk: Man dood, 61 beseerArgieffoto Foto: ER24 Een man is Sondagaand in Centurion, Gauteng, dood en 61 mense beseer nadat ŉ bus ŉ ligte voertuig van agter getref het. Volgens Luyanda Majija, ŉ woordvoerder van ER24, het die ongeluk op die N14-snelweg plaasgevind. “Twee mense in die voertuig is ernstig beseer,” het Majija gesê. Majija sê dit wil voorkom of die voertuig onklaar geraak en in die vinnige baan van die snelweg stilgestaan het, toe die bus dit getref het. Paramedici van verskeie nooddienste het die beseerdes bygestaan en hulle is na verskeie hospitale in die omgewing geneem vir verdere behandeling. Die polisie ondersoek die ongeluk.